CELEX: 32012R1125
Language: sl
Date: 2012-11-26 00:00:00
Title: Izvedbena uredba Komisije (EU) št. 1125/2012 z dne 26. novembra 2012 o uvrstitvi določenega blaga v kombinirano nomenklaturo

1.12.2012   
            
            
               SL
            
            
               Uradni list Evropske unije
            
            
               L 331/9
            
         IZVEDBENA UREDBA KOMISIJE (EU) št. 1125/2012
   z dne 26. novembra 2012
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1), zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe v zvezi z uvrstitvijo blaga iz Priloge k tej uredbi.
            
         
               (2)
            
            
               Uredba (EGS) št. 2658/87 je določila splošna pravila za razlago kombinirane nomenklature. Navedena pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali ji dodaja dodatne pododdelke in se predpiše s posebnimi določbami Unije za uporabo tarifnih in drugih ukrepov pri blagovni menjavi.
            
         
               (3)
            
            
               Po navedenih splošnih pravilih se blago iz stolpca 1 razpredelnice iz Priloge uvrsti pod oznako KN, ki je označena v stolpcu 2, iz razlogov iz stolpca 3 navedene razpredelnice.
            
         
               (4)
            
            
               Primerno je določiti, da se lahko imetnik v skladu s členom 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti (2) še tri mesece sklicuje na zavezujoče tarifne informacije, ki jih izdajo carinski organi držav članic v zvezi z uvrstitvijo blaga v kombinirano nomenklaturo in niso v skladu s to uredbo.
            
         
               (5)
            
            
               Ukrepi iz te uredbe so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 navedene razpredelnice.
   Člen 2
   Na podlagi člena 12(6) Uredbe (EGS) št. 2913/92 se je še tri mesece mogoče sklicevati na zavezujoče tarifne informacije, ki jih izdajo carinski organi držav članic in niso v skladu s to uredbo.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Uredba je zavezujoča v celoti in se neposredno uporablja v vseh državah članicah.
      V Bruslju, 26. novembra 2012
      
         
            Za Komisijo V imenu predsednika
         
         Algirdas ŠEMETA
         
            Član Komisije
         
      
   
   
      (1)  UL L 256, 7.9.1987, str. 1.
   
      (2)  UL L 302, 19.10.1992, str. 1.
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Ročna mikroprocesorsko nadzorovana naprava (t. i. „elektronski puhalnik vročega zraka“) za ustvarjanje temperatur med 50 in 630 °C, z najvišjo izhodno močjo 2 000 W in približnimi merami 26 × 20 × 9 cm.
                  Napravo sestavljajo:
                  
                              —
                           
                           
                              grelno telo,
                           
                        
                              —
                           
                           
                              ventilator z motorjem za izpihovanje zraka s tremi različnimi hitrostmi,
                           
                        
                              —
                           
                           
                              zaslon za prikazovanje temperature.
                           
                        Naprava je namenjena obrtnikom, na primer za odstranjevanje barve, krčenje cevi okoli kablov, toplotno oblikovanje PVC, mehko spajkanje, varjenje in združevanje plastike, varjenje plastičnih cevi ter varjenje palic in folij.
                  
                      (1) Glej sliko.
               
               
                  8419 89 98
               
               
                  Uvrstitev opredeljujejo splošni pravili 1 in 6 za razlago kombinirane nomenklature, opomba 2 k poglavju 84 ter besedilo oznak KN 8419, 8419 89 in 8419 89 98.
                  Glede na to, da je naprava namenjena obrtnikom in da ne gre za napravo, ki bi se običajno uporabljala v gospodinjstvih, je uvrstitev pod tarifno številko 8516 kot gospodinjska elektrotermična naprava izključena.
                  Naprava ustreza opisu pri tarifnih številkah 8419 in 8467. V skladu z opombo 2 k poglavju 84 je uvrstitev pod tarifno številko 8467 kot ročno orodje z vdelanim električnim motorjem izključena.
                  Zato se naprava uvrsti pod oznako KN 8419 89 98 kot naprava za obdelavo materiala s spremembo temperature.
               
            
         
      
         (1)  Slika je zgolj informativna.